สรุปผลการชิงเจ้าเหรียญทองในการแข่งขันกีฬาโอลิมปิก วันที่ 10
กีฬาโอลิมปิคกรุงปักกิ่งเมื่อวานนี้ ซึ่งเป็นการชิงเหรียญทองในวันที่ 10 เป็นวันที่น่าผิดหวังของทีมกรีฑาจีน “หลู๋ ชาง” นักวิ่งข้ามรั้ว 110
น็น อย่างไรก็ตามจีนยังคงคว้าเหรียญทองหนีสหรัฐฯ ออกไปเรื่อยๆ โดยทิ้งห่างสหรัฐออกไปเป็น 17เหรียญแล้ว จีนได้ 39 เหรียญทอง ส่วนสหรัฐมี 22 เหรียญทอง แต่จำนวนเหรียญรวมสหรัฐฯยังคงครองอันดับ 1 เมื่อวานนี้ ชาวจีนพากันผิดหวังเมื่อ“หลู๋ ชาง” นักกรีฑาความหวังเหรียญทองซึ่งชาวจีนรู้จักมากที่สุดคนหนึ่งต้องถอนตัวจากการแข่งขันตั้งแต่รอบคัดเลือกวิ่งข้ามรั้ว 110 เมตรเพราะอาการบาดเจ็บที่เอ็นร้อยหวายขาขวา ซึ่งซุ่น ไห่ ปิง หัวหน้าผู้ฝึกสอนของหลู๋บอกว่า หลู๋มีปัญหาที่เอ็นร้อยหวายมาได้หลายปีแล้ว โค้ชซุ่น กล่าวผ่านล่ามว่าอาการบาดเจ็บมีมาก่อนที่โอลิมปิคกรุงเอเธนส์จะเริ่มขึ้นซะอีกอาการนี้ได้หวนกลับมาและต่อเนื่องมาถึงการฝึกซ้อมตลอดหลายปีที่ผ่านมา แฟนกีฬาชาวจีนนับหมื่นคนที่เข้ามาชมการวิ่งของหลู๋เมื่อวานนี้ต่างพากันตกตะลึงที่เห็นหลิววิ่งออกจากจุดสตาร์ทได้สักพักต้องเอามือมากุมที่หัวเข่าแม้อาการบาดเจ็บไม่ได้เกิดขึ้นที่ตรงนั้นแต่ก็ทำให้ชาวจีนเกือบทั้งประเทศใจสลายที่ไม่ได้เห็นนักกีฬาที่ชื่นชอบที่สุดคว้าเหรียญทอง มีการสร้างสถิติโลกในกีฬายกน้ำหนักโดยอังเดร์ อารัมเนา นักยกลูกเหล็กจากเบลารุส สร้างสถิติโลกในรุ่นน้ำหนัก 105กิโลกรัมได้ทั้ง 3 ท่า โดยยกท่าสแนชได้น้ำหนัก 200 กิโลกรัม, คลีนแอนด์เจิร์ค 236กิโลกรัม และน้ำหนักรวม 436 กิโลกรัมคว้าเหรียญทองแรกให้กับเบลารุสในกีฬายกน้ำหนัก ยิมนาสติกเมื่อวานนี้มีชิงกัน 4เหรียญทอง จีนคว้ามาได้ 3 เหรียญทอง ในประเภทบาร์ต่างระดับหญิง “เหอ เก๋อซิ่น”จากจีน และ “นาสเตีย ลิวกิ้น” จากสหรัฐฯ ทำคะแนนได้เท่ากัน 16.725คะแนนต้องตัดสินหาผู้ชนะด้วยการดูคะแนนที่ถูกตัด นักยิมนาสติกจากจีนทำได้ดีกว่าจึงคว้าเหรียญทอง สาวจีนมาคว้าได้อีก 1เหรียญทองจากแทรมโปลินหญิง โดย “เห๋อ เหวินหน๋า” ทำได้ 37.80 คะแนน ในประเภทชาย “เฉิน ยี่ปิง” คว้าเหรียญทองให้จีนในประเภทห่วงนิ่งส่วนในประเภทม้าขวาง “เลสเน็ค บลานิค”คว้าเหรียญทองให้กับโปแลนด์ จีนคว้ามาได้อีก 1 เหรียญทองจากเทเบิลเทนนิสทีมชายด้วยการชนะเยอรมนีในรอบชิงชนะเลิศ3 ต่อ 0 ทีมฟุตบอลหญิงของสหรัฐฯ ชนะ ญี่ปุ่น 4ประตูต่อ 2 ผ่านเข้าไปชิงชนะเลิศกับบราซิล ซึ่งชนะแชมป์เก่าเยอรมนี มาได้ 4ประตูต่อ 1 รอบชิงชนะเลิศจะมีขึ้นวันที่ 21 สิงหาคมนี้ สรุปเหรียญโอลิมปิคเมื่อผ่านการชิงชัยวันที่10 จีนยังคงคว้าเหรียญทองมากที่สุด 39 เหรียญ รองลงมาคือสหรัฐฯ 22 เหรียญและสหราชอาณาจักร 12 เหรียญ ในขณะที่จำนวนเหรียญรวม สหรัฐ เป็นอันดับ 1 มี 72เหรียญ ตามด้วยจีน 67 เหรียญ และรัสเซีย 36 เหรียญ ส่วนไทยยังอยู่ที่ 1 เหรียญทองอยู่อันดับ 39 ส่วนในวันนี้ ซึ่งเป็นวันที่ 11มีชิงชัย 20 เหรียญทอง กรีฑามีชิงกันมาที่สุด 5 เหรียญทอง ไฮไลท์อยู่ที่วิ่ง 400เมตรหญิง, วิ่งข้ามรั้ว 100 เมตรหญิง และวิ่ง 1,500 เมตรชาย ยิมนาสติกชิงเหรียญทองวันสุดท้ายมีชิงกัน 3เหรียญทอง ฟุตบอลชายรอบรองชนะเลิศ ไนจีเรีย พบเบลเยียม และ บราซิล พบอาร์เจนตินา และมาลุ้นนักชกไทยขึ้นสังเวียนในรอบชิงเหรียญทองแดงรุ่นไลท์ ฟลายเวต อำนาจ รื่นเริง พบ นักชกจากมองโกเลีย